നടരാജനു പകരം ഉമ്രാന് ദുബായ്: കോവിഡ്ബാധിതനായ ടി. നടരാജനു പകരക്കാരനെ പ്രഖ്യാപിച്ച് ഐപിഎല് ടീം സണ്റൈസേഴ്സ് ഹൈദരാബാദ്. ഡല്ഹി ക്യാപിറ്റല്സിനെതിരായ മത്സരത്തിനു മുന്പായിരുന്നു നടരാജന് കോവിഡ് രോഗം സ്ഥിരീകരിച്ചത്.ജമ്മു കഷ്മീരില് നിന്നുള്ള മീഡിയം പേസര് ഉമ്രാന് മാലിക്കാണു നടരാജന്റെ പകരക്കാരനായി ടീമിലെത്തിയത്. ഹൈദരാബാദ് ടീമിനൊപ്പം നെറ്റ് ബൗളറായി കൂടെയുള്ള മാലിക് ജമ്മു കാഷ്മീരിനായി ഒരു ട്വന്റി20 മത്സരം മാത്രമേ ഇതുവരെ കളിച്ചിട്ടുള്ളൂ. അന്നു നാലു വിക്കറ്റ് വീഴ്ത്തി. ഐപിഎല്ലിലെ കോവിഡ് പ്രോട്ടോകോള് പ്രകാരം ഏതെങ്കിലും കളിക്കാരനു രോഗം ബാധിച്ചാല് അയാള് തിരിച്ചെത്തുന്നതുവരെ പകരക്കാരനെ ഉള്പ്പെടുത്താം. ടീമിലെ യഥാര്ഥ അംഗം കോവിഡ് മുക്തനായി ബയോ ബബിളില് തിരിച്ചെത്തുന്നതുവരെയായിരിക്കും അത്.